ડીટીસી મારફતે વેપાર કરવામાં આવતી તમામ જામીનગીરી ખરા અર્થમાં ઇલેક્ટ્રોનિક રૂપે, વિવિધ મધ્યસ્થીઓનાં ચોપડે અને અંતિમ માલિકના વચ્ચે નોંધાયેલી હોય છે. જેમ કે રિટેલ રોકાણકાર અને ડીટીસીમાં ભાગ લેનાર. દા. ત. શ્રીમાન સ્મિથ પાસે કોકાકોલા ઇન્ક.ના 100શેર સ્થાનિક દલાલ જોન્સ એન્ડ કંપની બ્રોકર્સ પાસે રહેલા તેના ખાતામાં પડ્યા છે. ત્યારબાદ જોન્સ એન્ડ કંપની કોકાકોલા કંપનીના વધુ 1,000 શેર્સની ખરીદી શ્રીમાન સ્મિથ અને અન્ય નવ ગ્રાહકો વતી કરે છે. જોન્સ એન્ડ કંપની દ્વારા ખરીદવામાં આવેલા 1,000 શેર્સ તેણે પોતાના ગોલ્ડમેન સાશનાં કે જે એક ડીટીસીમાં ભાગ લેનાર કંપની છે. તેનાં ખાતાંમાં અથવા તો અન્ય ડીટીસીમાં ભાગ લેનારી કંપનીનાં ખાતામાં રાખ્યા છે. તે બાદ ગોલ્ડમેન સાશ પાસે જોન્સ એન્ડ કંપની જેવા હજારો દલાલોના કોકાકોલા કંપનીના લાખો શેરો એક દિવસમાં આવતા હોય છે અને તેના ચોપડે નોંધાતા હોય છે. ડીટીસીમાં ભાગ લેનારા લોકો અન્ય ભાગ લેનારાઓ સાથે તેમનાં ખાતાની પતાવટ કરતા હોય છે. અને તેમના ચોપડે રહેલી શેરોની સંખ્યાને તેમના જોન્ય એન્ડ કંપની જેવા ગ્રાહકોને લાભ આપવા માટે ગોઠવતા હોય છે. આ પ્રકારની જામીનગીરીની માલિકીને લાભકારક માલિકી કહેવામાં આવે છે. આ પ્રકારની સાંકળમાં દરેક મધ્યસ્થી કોઈકના વતી જામીનગીરી લઈને બેઠો હોય છે. જેના અંતિમ માલિકને લાભ મેળવનાર માલિક કહેવામાં આવે છે. આ પ્રક્રિયા દ્વારા કરવામાં આવેલાં રોકાણને "સ્ટ્રીટ નેમ"ની માલિકી હેઠળનું રોકાણ પણ કહેવામાં આવે છે.